stanford-oval/wikipedia huggingface dataset:
ดาอิก

| ดาอิก |
| --- | --- |
หมู่บ้าน
การถอดเสียงภาษาอื่น
 • อักษรยาวี: دايق
 • จีน: 大一
 • อักษรพินอิน: Dà yī
ดาอิกที่ตั้งในเกาะสุมาตราและประเทศอินโดนีเซียแสดงแผนที่เกาะสุมาตราดาอิกดาอิก (ประเทศอินโดนีเซีย)แสดงแผนที่ประเทศอินโดนีเซีย
พิกัด: 0°12′0″N 104°37′0″E﻿ / ﻿0.20000°N 104.61667°E﻿ / 0.20000; 104.61667
ประเทศ:  อินโดนีเซีย
จังหวัด: หมู่เกาะรีเยา
อำเภอ: ลิงกา
เขตเวลา: UTC+7 (เวลาอินโดนีเซียตะวันตก)
รหัสโทรศัพท์: (+62) 776
ดาอิก (อินโดนีเซีย: Daik, อักษรยาวี: دايق‎; จีน: 大一; พินอิน: Dàyī) เป็นหมู่บ้านหลักบนเกาะลิงกาในอำเภอลิงกา จังหวัดหมู่เกาะรีเยา ประเทศอินโดนีเซีย ตั้งอยู่ที่พิกัด 0°12′0″N 104°37′0″E﻿ / ﻿0.20000°N 104.61667°E﻿ / 0.20000; 104.61667
ประวัติ

ดาอิกเคยเป็นเมืองหลวงของรัฐสุลต่านลิงกาเป็นเวลาเกือบ 100 ปี ตั้งแต่ ค.ศ. 1819 ถึง 1911
ภูมิอากาศ

| ข้อมูลภูมิอากาศของดาอิก> เดือน | ข้อมูลภูมิอากาศของดาอิก> ม.ค. | ข้อมูลภูมิอากาศของดาอิก> ก.พ. | ข้อมูลภูมิอากาศของดาอิก> มี.ค. | ข้อมูลภูมิอากาศของดาอิก> เม.ย. | ข้อมูลภูมิอากาศของดาอิก> พ.ค. | ข้อมูลภูมิอากาศของดาอิก> มิ.ย. | ข้อมูลภูมิอากาศของดาอิก> ก.ค. | ข้อมูลภูมิอากาศของดาอิก> ส.ค. | ข้อมูลภูมิอากาศของดาอิก> ก.ย. | ข้อมูลภูมิอากาศของดาอิก> ต.ค. | ข้อมูลภูมิอากาศของดาอิก> พ.ย. | ข้อมูลภูมิอากาศของดาอิก> ธ.ค. | ข้อมูลภูมิอากาศของดาอิก> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 30.0 (86) | 30.6 (87.1) | 31.0 (87.8) | 31.1 (88) | 31.4 (88.5) | 31.3 (88.3) | 31.0 (87.8) | 31.4 (88.5) | 30.9 (87.6) | 30.8 (87.4) | 30.4 (86.7) | 30.1 (86.2) | 30.83 (87.5) |
| อุณหภูมิเฉลี่ยแต่ละวัน °C (°F) | 26.1 (79) | 26.5 (79.7) | 26.7 (80.1) | 26.8 (80.2) | 27.2 (81) | 27.2 (81) | 26.8 (80.2) | 27.1 (80.8) | 26.7 (80.1) | 26.6 (79.9) | 26.3 (79.3) | 26.3 (79.3) | 26.69 (80.05) |
| อุณหภูมิต่ำสุดเฉลี่ย  °C (°F) | 22.3 (72.1) | 22.5 (72.5) | 22.5 (72.5) | 22.6 (72.7) | 23.1 (73.6) | 23.1 (73.6) | 22.7 (72.9) | 22.9 (73.2) | 22.5 (72.5) | 22.4 (72.3) | 22.2 (72) | 22.6 (72.7) | 22.62 (72.71) |
| ปริมาณฝน มม (นิ้ว) | 221 (8.7) | 145 (5.71) | 166 (6.54) | 220 (8.66) | 256 (10.08) | 221 (8.7) | 219 (8.62) | 191 (7.52) | 219 (8.62) | 246 (9.69) | 257 (10.12) | 298 (11.73) | 2,659 (104.69) |
แหล่งที่มา: Climate-Data.org
ตลาดกลาง (พนมเปญ)

| --- | --- |

th
ที่ตั้ง: เขตโฎนปึญ พนมเปญ ประเทศกัมพูชา
พิกัด: 11°34′10″N 104°55′16″E﻿ / ﻿11.56944°N 104.92111°E﻿ / 11.56944; 104.92111
เปิดให้บริการ: พ.ศ. 2480
จำนวนชั้น: 1
ตลาดกลางกรุงพนมเปญ (ฝรั่งเศส: Marché central de Phnom Penh) หรือ พซา ทม ทเม็ย (เขมร: ផ្សារធំថ្មី, "ตลาดใหญ่แห่งใหม่") เป็นตลาดและจุดหมายตาแห่งหนึ่งของกรุงพนมเปญ ประเทศกัมพูชา โดยเป็นอาคารแบบอาร์ตเดโกสีเหลือง มีโดมสูง 26 เมตร มีอาคารปีกทรงหลังคาโค้ง แยกออกมาสี่ด้าน ออกแบบโดย Jean Desbois สถาปนิกชาวฝรั่งเศส และควบคุมการก่อสร้างโดย Louis Chauchon ซึ่งเป็นสถาปนิกชาวฝรั่งเศสเช่นกัน ก่อสร้างแล้วเสร็จเมื่อ พ.ศ. 2480 กล่าวกันว่าที่นี่เป็นตลาดที่มีขนาดใหญ่ที่สุดของเอเชีย ภายในอาคารมีร้านรวงและสินค้าหลากหลาย
ครั้นตลาดกลางทรุดโทรมลง จึงมีการบูรณะปรับปรุงอาคารตลาดกลางใหม่ช่วง พ.ศ. 2552–2554 ด้วยทุนสนับสนุนจากสำนักงานพัฒนาฝรั่งเศส (French Development Agency) โดยใช้งบประมาณทั้งหมด 4.2 ล้านดอลลาร์สหรัฐ มีการซ่อมแซมโครงสร้างที่เป็นคอนกรีตเสริมเหล็กทั้งหมด และเพิ่มพื้นที่ตั้งแผงค้าขายบริเวณอาคารปีกทั้งสี่ด้าน
ระเบียงภาพ

ตลาดกลางเมื่อ พ.ศ. 2561
ตลาดกลางเมื่อ พ.ศ. 2549
ภายในโดม พ.ศ. 2558
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พซา ทม ทเม็ย
จายาปูรา

| จายาปูรา |
| --- | --- |
เมือง
นครจายาปูรา Kota Jayapura
จากบนซ้ายไปขวา: ทิวทัศน์ของจายาปูรา สะพานยูเทฟา ป้ายบอกทางเมืองจายาปูรา ท่าเรือจายาปูราภายในอ่าวฮุมโบลดต์ มัลจายาปูรา และวิวเมืองจายาปูราในตอนกลางคืน
   ธง ตราอาร์ม
คำขวัญ: Prasetya Adi Karya (ความมุ่งมั่นเท่านั้นที่จะสร้างสรรค์ผลงานที่ดีที่สุด)
ที่ตั้งของจายาปูราในจังหวัดปาปัว
OpenStreetMap
จายาปูราที่ตั้งของจายาปูราในประเทศอินโดนิเซีย
พิกัด: 2°31′58.8″S 140°43′1.2″E﻿ / ﻿2.533000°S 140.717000°E﻿ / -2.533000; 140.717000
ประเทศ:  อินโดนีเซีย
จังหวัด: ปาปัว
ก่อตั้ง: 7 มีนาคม พ.ศ. 2453
สถานะเมืองของประเทศอินโดนีเซีย: 2 สิงหาคม พ.ศ. 2536
การปกครอง
 • นายกเทศมนตรี: เบ็นฮูร์ โตมี มาโน
 • รองนายกเทศมนตรี: รุสตัน ซารู
พื้นที่
 • ทั้งหมด: 940.0 ตร.กม. (362.9 ตร.ไมล์)
ความสูง: 287 เมตร (942 ฟุต)
ประชากร (ประมาณกลางปี พ.ศ. ​​2564)
 • ทั้งหมด: 404,004 คน
 • ความหนาแน่น: 430 คน/ตร.กม. (1,100 คน/ตร.ไมล์)
เขตเวลา: UTC+9 (เวลาตะวันออกของอินโดนีเซีย)
ภูมิอากาศ: ป่าฝนเขตร้อน
เอชดีไอ:  0.801 (สูงมาก) 
เว็บไซต์: jayapurakota.go.id
จายาปูรา (อินโดนีเซีย: Jayapura) เป็นเมืองหลักและเมืองใหญ่สุดของจังหวัดปาปัว บนเกาะนิวกินี ประเทศอินโดนีเซีย ตั้งอยู่บริเวณชายฝั่งทางเหนือของเกาะนิวกินีและกินพื้นที่ 940.0 ตารางกิโลเมตร (362.9 ตารางไมล์) ขอบเขตทางเหนือติดกับมหาสมุทรแปซิฟิกและอ่าวยซ ซูดาร์โซ ทางตะวันออกติดกับประเทศปาปัวนิวกินี ทางใต้ติดกับอำเภอเกอเออรม และทางตะวันตกติดกับอำเภอจายาปูรา
ด้วยจำนวนประชากร 398,478 คนตามสำมะโน พ.ศ. 2563 ทำให้จายาปูราเป็นเมืองที่มีประชากรมากที่สุดในเกาะนิวกินี แซงหน้าพอร์ตมอร์สบี เมืองหลวงของประเทศปาปัวนิวกินี และยังเป็นเมืองที่เติบโตเร็วที่สุดในประเทศอินโดนีเซีย โดยมีประชากรเพิ่มขึ้น 55.23% จากสำมะโน พ.ศ. 2553 จำนวนประมาณการอย่างเป็นทางการในช่วงกลาง พ.ศ. 2564 อยู่ที่ 404,004 คน
จายาปูราเป็นเมืองที่มีเศรษฐกิจขนาดใหญ่เป็นอันดับ 4 ในอินโดนีเซียตะวันออก (เป็นรองเพียงมากัซซาร์, เดนปาซาร์ และมานาโด) โดยมีจีดีพีประมาณการใน พ.ศ. 2559 อยู่ที่ 19.48 ล้านล้านรูปียะฮ์ ณ พ.ศ. 2560 เมืองนี้ยังเป็นเมืองที่มีค่าครองชีพแพงที่สุดอันดับ 2 ของประเทศ เป็นรองเพียงจาการ์ตา จายาปูรายังมีดัชนีการพัฒนามนุษย์ในระดับสูงมากที่ 0.801
ศัพทมูลวิทยา

ชื่อ จายาปูรา (Jayapura) มาจากภาษาสันสกฤตที่แปลว่า "นครแห่งชัยชนะ" (जय ชย: "ชนะ"; पुर ปุร: "นคร") และได้รับจากซูฮาร์โตในฐานะส่วนหนึ่งของการล้มล้างอิทธิพลของซูการ์โน ปัจจุบันมีการเรียกร้องจากประชาชน ข้าราชการ และนักวิชาการบางส่วนให้เปลี่ยนชื่อเมืองเพื่อให้สะท้อนถึงความเป็นท้องถิ่นมากขึ้น เหมือนการตั้งชื่อสะพานยูเทฟา บางส่วนแนะนำให้รวมคำระหว่าง โกตาตาบี (Kota Tabi) เนื่องจากเมืองนี้อยู่ในเขตภูมิภาคตาบี กับ พอร์ตนุมบัย (Port Numbay) หรือสั้น ๆ ว่า Numbay เนื่องจากคำว่า "Port" เป็นภาษาอังกฤษ และไม่ใช่ภาษาท้องถิ่น คำว่า "Numbay" มาจากแม่น้ำ Numbay ที่ไหลผ่านตัวนคร โดยมีความหมายว่า "น้ำสะอาด" ส่วน "Tabi" หมายถึง "อาทิตย์อุทัย" ในภาษาท้องถิ่นกาโยปูเลา
ในสมัยอาณานิคมดัตช์ นครนี้มีชื่อเรียกว่า ฮอลลันเดีย (ดัตช์: Hollandia) ซึ่งอิงจากภูมิภาคฮอลแลนด์ ทางเนเธอร์แลนด์จัดให้นครนี้เป็นเมืองหลวงของนิวกินีของเนเธอร์แลนด์ใน พ.ศ. 2488 หลังจากยกดินแดนนี้ให้กับฝ่ายอำนาจบริหารชั่วคราวแห่งสหประชาชาติในวันที่ 1 ตุลาคม พ.ศ. 2505 นครนี้จึงมีชื่อเมืองทั้งภาษาดัตช์/อินโดนีเซีย: ฮอลลันเดีย/โกตาบารู (เมืองใหม่) เมื่ออินโดนีเซียครอบครองนครนี้ในวันที่ 1 พฤษภาคม พ.ศ. 2506 จึงเหลือเพียงชื่อ โกตาบารู (Kota Baru) ต่อมาใน พ.ศ. 2507 นครนี้ถูกเปลี่ยนชื่อเป็น ซูการ์โนปูรา (Sukarnopura) ตามประธานาธิบดีอินโดนีเซีย ซูการ์โน จนกระทั่งได้รับชื่อปัจจุบันในช่วงปลาย พ.ศ. 2511
ภูมิประเทศและภูมิอากาศ

ภูมิประเทศของจายาปูรามีความหลากหลายจากหุบเขาสู่เนินเขา ที่ราบ และภูเขาที่สูงเหนือระดับน้ำทะเลถึง 700 เมตร (2,300 ฟุต) จายาปูรามีพื้นที่ประมาณ 94,000 เฮกตาร์ (230,000 เอเคอร์) และแบ่งออกเป็น 5 อำเภอ มีผู้อาศัยประมาณ 30% นอกนั้นเป็นพื้นที่ขรุขระ หนองน้ำ และป่าอนุรักษ์
จายาปูรามีสภาพภูมิอากาศแบบป่าดิบชื้น (Af) ที่มีฝนชุกทั้งปี
| ข้อมูลภูมิอากาศของจายาปูรา> เดือน | ข้อมูลภูมิอากาศของจายาปูรา> ม.ค. | ข้อมูลภูมิอากาศของจายาปูรา> ก.พ. | ข้อมูลภูมิอากาศของจายาปูรา> มี.ค. | ข้อมูลภูมิอากาศของจายาปูรา> เม.ย. | ข้อมูลภูมิอากาศของจายาปูรา> พ.ค. | ข้อมูลภูมิอากาศของจายาปูรา> มิ.ย. | ข้อมูลภูมิอากาศของจายาปูรา> ก.ค. | ข้อมูลภูมิอากาศของจายาปูรา> ส.ค. | ข้อมูลภูมิอากาศของจายาปูรา> ก.ย. | ข้อมูลภูมิอากาศของจายาปูรา> ต.ค. | ข้อมูลภูมิอากาศของจายาปูรา> พ.ย. | ข้อมูลภูมิอากาศของจายาปูรา> ธ.ค. | ข้อมูลภูมิอากาศของจายาปูรา> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 30.9 (87.6) | 30.5 (86.9) | 30.8 (87.4) | 31.0 (87.8) | 31.3 (88.3) | 31.0 (87.8) | 30.7 (87.3) | 30.7 (87.3) | 31.1 (88) | 31.0 (87.8) | 31.3 (88.3) | 30.9 (87.6) | 30.93 (87.68) |
| อุณหภูมิเฉลี่ยแต่ละวัน °C (°F) | 26.9 (80.4) | 26.6 (79.9) | 26.8 (80.2) | 26.9 (80.4) | 27.1 (80.8) | 26.9 (80.4) | 26.7 (80.1) | 26.6 (79.9) | 26.9 (80.4) | 27.0 (80.6) | 27.1 (80.8) | 26.9 (80.4) | 26.87 (80.36) |
| อุณหภูมิต่ำสุดเฉลี่ย  °C (°F) | 22.9 (73.2) | 22.7 (72.9) | 22.9 (73.2) | 22.9 (73.2) | 23.0 (73.4) | 22.8 (73) | 22.7 (72.9) | 22.6 (72.7) | 22.8 (73) | 23.0 (73.4) | 22.9 (73.2) | 22.9 (73.2) | 22.84 (73.12) |
| หยาดน้ำฟ้า มม (นิ้ว) | 288 (11.34) | 272 (10.71) | 315 (12.4) | 209 (8.23) | 161 (6.34) | 173 (6.81) | 126 (4.96) | 158 (6.22) | 154 (6.06) | 143 (5.63) | 182 (7.17) | 244 (9.61) | 2,425 (95.47) |
แหล่งที่มา: Climate-Data.org
เขตบริหาร

นครนี้แบ่งออกเป็น 5 อำเภอ ตารางข้างล่างแบ่งข้อมูลตามพื้นที่และประชากรในสำมะโน พ.ศ. 2553 และสำมะโน พ.ศ. 2563 กับจำนวนประมาณการอย่างเป็นทางการในช่วงกลาง พ.ศ. 2564 และแสดงที่ตั้งของสำนักงานอำเภอ
| อำเภอ | พื้นที่  ตารางกิโลเมตร | ประชากร  สำมะโน 2553 | ประชากร  สำมะโน 2563(a) | ประชากร  ประมาณการ กลาง 2564 | ศูนย์กลาง เขตบริหาร |
| --- | --- | --- | --- | --- | --- |
| มัวราตามี | 626.7 | 11,137 | 13,325 | 18,414 | Skouw Mabo |
| อาเบอปูรา | 155.7 | 73,157 | 86,251 | 123,811 | โกตาบารู |
| เฮรัม | 63.2 | 40,435 | 47,532 | 68,107 | วาเออนา |
| จายาปูราดักซีนา (จายาปูราใต้) | 43.4 | 66,937 | 79,554 | 100,181 | เอินตรป |
| จายาปูราอูตารา (จายาปูราเหนือ) | 51.0 | 65,039 | 77,098 | 93,491 | ตันจุงรียา |

| รวม | 940.0 | 256,705 | 303,760 | 404,004 |  |
แหล่งข้อมูลอื่น

A small tour of Jayapura
การอาศัยในจายาปูรา
การท่องเที่ยว
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA 
ภาพทางตะวันออกของอ่าวยซ ซูดาร์โซ ปรากฏหมู่บ้านลอยน้ำโตบาตี (ซ้าย) และเอิงรซ (ขวา) ซึ่งอยู่ทางใต้ของจายาปูรา
อำเภอของจายาปูรา
ทะเลโมลุกกะ

| ทะเลโมลุกกะ |
| --- | --- |
Laut Maluku
ตำแหน่งของทะเลโมลุกกะในเอเชียตะวันออกเฉียงใต้
ทะเลโมลุกกะ
ที่ตั้ง: เอเชียตะวันออกเฉียงใต้
พิกัด: 0°25′S 125°25′E﻿ / ﻿0.417°S 125.417°E﻿ / -0.417; 125.417
ชนิด: ทะเล
ส่วนหนึ่งของ: มหาสมุทรแปซิฟิก
ประเทศในลุ่มน้ำ: อินโดนีเซีย

พื้นที่พื้นน้ำ: 200,000 km2 (77,000 sq mi)
ความลึกสูงสุด: 4,810 m (15,781 ft)

เมือง: Bitung, Ternate City, ตีโดเร
ทะเลโมลุกกะ (อังกฤษ: Molucca Sea; อินโดนีเซีย: Laut Maluku) ตั้งอยู่ทางทิศตะวันตกของมหาสมุทรแปซิฟิก อยู่ระหว่างทะเลบันดากับทะเลเซเลบีส ในประเทศอินโดนีเซีย ทะเลโมลุกกะมีพื้นที่ 77,000 ตร.ไมล์ (200,000 ตร.กม.) เป็นแหล่งปะการังและแหล่งดำน้ำจำนวนมากเนื่องด้วยความลึกของน้ำ
ตราแผ่นดินของอินโดนีเซีย

| ตราแผ่นดินของสาธารณรัฐอินโดนีเซีย |
| --- | --- |

ตราอาร์มรุ่นต่าง ๆ

รายละเอียด
ผู้ใช้ตรา: สาธารณรัฐอินโดนีเซีย
เริ่มใช้: 11 กุมภาพันธ์ พ.ศ. 2493
โล่: กลางตัวครุฑ ประกอบด้วยสัญลักษณ์แทนหลักปัญจศีล อันเป็นอุดมการณ์ชาติ
ประคองข้าง: ครุฑ (ศิลปะชวา)
คำขวัญ: อินโดนีเซีย: Bhinneka Tunggal Ika (เอกภาพท่ามกลางความหลากหลาย)
ส่วนประกอบอื่น: จำนวนขนในตัวครุฑ 45 ขน หมายถึง วันที่ 17 สิงหาคม ค.ศ. 1945 ซึ่งเป็นวันประกาศเอกราช
การใช้: ประทับที่หน้าปกหนังสือเดินทาง เอกสารทางราชการ และใช้ในวัตถุประสงค์อื่นของทางราชการ
ตราแผ่นดินของอินโดนีเซีย มีชื่อว่า "ตราครุฑปัญจศีล" ลักษณะเป็นรูปครุฑมีขนปีกข้างละ 17 ขน หาง 8 ขน โคนหาง 19 ขน และคอ 45 ขน หมายถึง วันที่ 17 สิงหาคม ค.ศ. 1945 ซึ่งเป็นวันประกาศเอกราช กลางตัวครุฑนั้นมีรูปโล่ ภายในโล่แบ่งเป็นสี่ส่วน และมีโล่ขนาดเล็กช้อนทับอีกชั้นหนึ่ง ดังบรรยายต่อไปนี้
ช่องซ้ายบนของโล่บรรจุรูปหัวควายป่า (ในภาษาอินโดนีเซียเรียกว่า "บันเต็ง") ถือเป็นสัญลักษณ์ของประชาชน
ช่องขวาบนบรรจุรูปต้นไทร (ในภาษาอินโดนีเซียเรียกว่า "เบอริงิน")  หมายถึงลัทธิชาตินิยม
ช่องซ้ายล่างบรรจุรูปดอกฝ้ายและช่อรวงข้าว  (ในภาษาอินโดนีเซียเรียกว่า "ปาดิ ดัน กา ปาส") ได้แก่ความยุติธรรมในสังคม
ช่องขวาล่างบรรจุสร้อยสีทองร้อยทรงสี่เหลี่ยมสลับทรงกลม (ในภาษาอินโดนีเซียเรียกว่า "รัน ไต้") คือหลักการของมนุษยธรรมและความผูกพันในสังคมมนุษย์ทื่ไม่มีจุดสิ้นสุด
พื้นโล่ของช่องซ้ายบนและขวาล่างนั้นมีสีแดง  (ในภาษาอินโดนีเซียสีแดงเรียกว่า "เม รา") ส่วนช่องซ้ายล่างและขวาบนมีสีขาว  (ในภาษาอินโดนีเซียสีขาวเรียกว่า "ปู ตี")
โล่ขนาดเล็กที่อยู่กลางนั้นมีสีดำ บรรจุรูปดาวสีทอง หมายถึง ความเชื่อในพระเจ้า
เบื้องล่างของตราที่เท้าของครุฑนั้นจับแพรแถบสีขาว บรรจุคำขวัญประจำชาติซึ่งเขียนเป็นภาษาอินโดนีเซียอย่างเก่า ความว่า "Bhinneka Tunggal lka"  (ในภาษาอินโดนีเซียเรียกว่า "บีเนก้า ตุงเกา อิกา") แปลได้ว่า "เอกภาพท่ามกลางความหลากหลาย"
เหตุที่เรียกว่าตราครุฑปัญจศีล เพราะในโล่กลางตรานี้ได้บรรจุสัญลักษณ์ของหลักการทางการเมือง 5 ข้อของอินโดนีเซีย (ปัญจศีล - ชื่อพ้องกับหลักปัญจศีลของพระพุทธศาสนา) ตรานี้ออกแบบโดยสุลต่านฮามิดที่ 2 แห่งปนตียานัก (Sultan Hamid II of Pontianak) และได้ประกาศใช้เป็นตราแผ่นดินของอินโดนีเซียเมื่อวันที่ 11 กุมภาพันธ์ พ.ศ. 2493
ประวัติ

ตราแผ่นดินบริษัทอินเดียตะวันออกของดัตช์ (ค.ศ.1602-1799)
ตราแผ่นดินเนเธอร์แลนด์
ตราแผ่นดินของสหรัฐอินโดนิเซีย (1949–1950)
ดูเพิ่ม

ธงชาติอินโดนีเซีย
ตลาดหลักทรัพย์อินโดนีเซีย

| --- | --- |
Bursa Efek Indonesia
ประเภท: ตลาดหลักทรัพย์
ที่ตั้ง: Kebayoran Baru, จาการ์ตา, อินโดนีเซีย
พิกัดภูมิศาสตร์: 6°13′24.00″S 106°48′30.60″E﻿ / ﻿6.2233333°S 106.8085000°E﻿ / -6.2233333; 106.8085000
ก่อตั้งเมื่อ: 30 พฤศจิกายน 2007
ผู้ก่อตั้ง: Stock Exchange Members
บุคลากรสำคัญ: Inarno Djajadi (President director)
สกุลเงิน: รูปียะฮ์อินโดนีเซีย
จำนวนการจดทะเบียน: 656 (ตุลาคม 2019)
มูลค่าตามราคาตลาด: $523 พันล้าน (กุมภาพันธ์ 2019)
ปริมาณการซื้อขายหุ้น: IDR 11.11 ล้านล้าน/วัน (2017)
ดัชนี: IDX Composite Jakarta Islamic Index LQ-45 Indeks Kompas100 Indeks BISNIS-27 Indeks PEFINDO25 Indeks SRI-KEHATI
เว็บไซต์: www.idx.co.id
ตลาดหลักทรัพย์อินโดนีเซีย (อินโดนีเซีย: Bursa Efek Indonesia) เป็นฐานการแลกเปลี่ยนหุ้นในกรุงจาการ์ตา ประเทศอินโดนีเซีย มักรู้จักกันดีก่อนหน้านี้ในชื่อ ตลาดหลักทรัพย์จาการ์ตา (JSX) ก่อนที่จะเปลี่ยนชื่อในเปลี่ยนชื่อเป็น ตลาดหลักทรัพย์ซูราบายา (SSX) ในปี ค.ศ. 2007 และสิ้นสุดในปี ค.ศ. 2012 ตลาดหลักทรัพย์อินโดนีเซียมีบริษัทจดทะเบียนจำนวน 462 รายการ โดยมีมูลค่าตลาดรวม 426.78 พันล้านดอลลาร์
กฎระเบียบ > ชั่วโมงการซื้อขาย

ในปี 2014 ดัชนีตลาดหลักทรัพย์เปิดเวลา 08.00-17.40 ตามเวลาในประเทศอินโดนีเซีย ซึ่งแบ่งออกเป็นช่วงต่อไปนี้:
เปิดขาย (07.30-08.00)
เซสชั่นที่ 1 (วันจันทร์-วันพฤหัสบดี เวลา 08.30-12.30, วันศุกร์ 08.30-11.30)
พักกลางวัน (วันจันทร์-วันพฤหัสบดี 12.30-13.30, วันศุกร์ 11.30-14.00)
เซสชั่นที่ 2 (วันจันทร์-วันพฤหัสบดี 13.30-17.00, วันศุกร์ 14.00-17.00)
กับผลกระทบจากวันที่ 17 เมษายน 2014, ตลาดเปิดเวลา 08.00 ถึง 17.40, ทำให้ต้องเปลี่ยนแปลงช่วงเวลาไป ดังต่อไปนี้:
เปิดขาย (07.45-07.55)
เซสชั่นที่ 1 (วันจันทร์-วันพฤหัสบดี เวลา 08.00-12.30, วันศุกร์ 08.00-11.30)
พักกลางวัน (วันจันทร์-วันพฤหัสบดี 12.30-13.30, วันศุกร์ 11.30-14.00)
เซสชั่นที่ 2 (วันจันทร์-วันพฤหัสบดี เวลา 13.30-16.50, วันศุกร์ 14.00-16.50) ซึ่งประกอบด้วย:
การค้าปกติ (วันจันทร์-วันพฤหัสบดี เวลา 13.30-17.30, วันศุกร์ 14.00-17.30)
การค้าการเจรจาต่อรอง (วันจันทร์-วันพฤหัสบดี เวลา 13.30-17.30, วันศุกร์ 14.00-17.30)
นอกจากนี้, เซสชั่นที่ปิดแบ่งออกเป็นสองช่วง คือ:
การค้า ก่อน-ปิด (17.30-17.35)
การค้า หลัง-ปิด (17.40-18.00)
แหล่งข้อมูลอื่น

ตลาดหลักทรัพย์อินโดนีเซีย
ซีงาราจา

| ซีงาราจา |
| --- | --- |

ซีงาราจาสถานที่ตั้งบนเกาะบาหลี
พิกัด: 8°07′S 115°05′E﻿ / ﻿8.117°S 115.083°E﻿ / -8.117; 115.083
ประเทศ: อินโดนีเซีย
จังหวัด: บาหลี
ประชากร (สำมะโน ค.ศ. 2020)
 • ทั้งหมด: 150,210 คน
 : 
เขตเวลา: UTC+8 (เวลามาตรฐานอินโดนีเซียกลาง)
ซีงาราจา (อินโดนีเซีย: Singaraja) เป็นเมืองในประเทศอินโดนีเซีย ตั้งอยู่ทางตอนเหนือของเกาะบาหลี มีพื้นที่ 46.94 ตารางกิโลเมตร และมีประชากร 150,210 คนใน ค.ศ. 2020 เมืองซีงาราจาเคยเป็นเมืองศูนย์กลางการปกครองในสมัยอาณานิคมเนเธอร์แลนด์ และหมู่เกาะซุนดาน้อย ตั้งแต่ปี ค.ศ. 1849 จนถึง 1953 และเคยเป็นศูนย์กลางปกครองในสมัยญี่ปุ่นยึดครองในสงครามโลกครั้งที่ 2
ภูมิอากาศ

| ข้อมูลภูมิอากาศของซีงาราจา> เดือน | ข้อมูลภูมิอากาศของซีงาราจา> ม.ค. | ข้อมูลภูมิอากาศของซีงาราจา> ก.พ. | ข้อมูลภูมิอากาศของซีงาราจา> มี.ค. | ข้อมูลภูมิอากาศของซีงาราจา> เม.ย. | ข้อมูลภูมิอากาศของซีงาราจา> พ.ค. | ข้อมูลภูมิอากาศของซีงาราจา> มิ.ย. | ข้อมูลภูมิอากาศของซีงาราจา> ก.ค. | ข้อมูลภูมิอากาศของซีงาราจา> ส.ค. | ข้อมูลภูมิอากาศของซีงาราจา> ก.ย. | ข้อมูลภูมิอากาศของซีงาราจา> ต.ค. | ข้อมูลภูมิอากาศของซีงาราจา> พ.ย. | ข้อมูลภูมิอากาศของซีงาราจา> ธ.ค. | ข้อมูลภูมิอากาศของซีงาราจา> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 31.2 (88.2) | 31.3 (88.3) | 31.4 (88.5) | 31.8 (89.2) | 31.4 (88.5) | 30.9 (87.6) | 30.4 (86.7) | 30.6 (87.1) | 31.4 (88.5) | 32.3 (90.1) | 32.4 (90.3) | 31.8 (89.2) | 31.41 (88.54) |
| อุณหภูมิเฉลี่ยแต่ละวัน °C (°F) | 26.8 (80.2) | 26.9 (80.4) | 26.8 (80.2) | 26.8 (80.2) | 26.5 (79.7) | 25.9 (78.6) | 25.4 (77.7) | 25.7 (78.3) | 26.3 (79.3) | 27.1 (80.8) | 27.3 (81.1) | 27.1 (80.8) | 26.55 (79.79) |
| อุณหภูมิต่ำสุดเฉลี่ย  °C (°F) | 22.4 (72.3) | 22.5 (72.5) | 22.2 (72) | 21.9 (71.4) | 21.6 (70.9) | 20.9 (69.6) | 20.5 (68.9) | 20.8 (69.4) | 21.3 (70.3) | 21.9 (71.4) | 22.2 (72) | 22.4 (72.3) | 21.72 (71.09) |
| ปริมาณฝน มม (นิ้ว) | 318 (12.52) | 284 (11.18) | 253 (9.96) | 103 (4.06) | 71 (2.8) | 30 (1.18) | 29 (1.14) | 13 (0.51) | 8 (0.31) | 19 (0.75) | 80 (3.15) | 191 (7.52) | 1,399 (55.08) |
แหล่งที่มา: Climate-Data.org
เมืองพี่น้อง

เมืองซีงาราจามีเมืองพี่น้อง ดังนี้:
8°07′S 115°05′E﻿ / ﻿8.117°S 115.083°E﻿ / -8.117; 115.083
แหล่งข้อมูลอื่น

คู่มือการท่องเที่ยว ซีงาราจา จากวิกิท่องเที่ยว (ในภาษาอังกฤษ)
ทางด่วนเวียงจันทน์–บ่อเต็น

| ทางด่วนเวียงจันทน์–บ่อเต็น |
| --- | --- |
ทางด่วนลาว–จีน

ทางแยกที่สำคัญ
ปลายทางทิศใต้:  ทางด่วนคุนหมิง–บ่อหาน  ใน บ้านสีเกิด เมืองนาทรายทอง นครหลวงเวียงจันทน์
ปลายทางทิศเหนือ: บ้านบ่อเต็น เมืองหลวงน้ำทา แขวงหลวงน้ำทา
ทางด่วนเวียงจันทน์–วังเวียง
ความยาว: 113.5 กิโลเมตร (70.5 ไมล์)
ปลายทางทิศใต้: เวียงจันทน์
ปลายทางทิศเหนือ: วังเวียง
ตำแหน่งที่ตั้ง
ประเทศ: ลาว
 
ระบบทางหลวง
ถนนในประเทศลาว
ทางด่วนเวียงจันทน์–บ่อเต็น หรือทางการเรียกว่า ทางด่วนลาว–จีน (ลาว: ທາງດ່ວນລາວ-ຈີນ) เป็นทางด่วนที่แล้วเสร็จบางส่วน มีเส้นทางจากเวียงจันทน์ เมืองหลวงของประเทศลาว ไปยังบ่อเต็น ที่พรมแดนจีน–ลาว และมีเส้นทางขนานห่าง ๆ กับทางหลวงหมายเลข 13
ด่านเก็บค่าผ่านทางเวียงจันทน์ ปลายทางด้านทิศใต้ของทางด่วน
ทางด่วนนี้เป็นทางด่วนสายแรกที่ก่อสร้างในประเทศลาว การก่อสร้างแบ่งออกเป็น 4 ช่วง ได้แก่
เวียงจันทน์–วังเวียง
วังเวียง–หลวงพระบาง
หลวงพระบาง–อุดมไซ
อุดมไซ–บ่อเต็น
ช่วงที่แล้วเสร็จช่วงแรกคือ ช่วงเวียงจันทน์–วังเวียง และจะเริ่มเตรียมงานก่อสร้างสำหรับช่วงวังเวียง–หลวงพระบางหลังจากเปิดให้บริการช่วงเวียงจันทน์–วังเวียง
ดูเพิ่ม

ทางรถไฟสายเวียงจันทน์–บ่อเต็น
ซูฮาร์โต

| ซูฮาร์โต |
| --- | --- |


ประธานาธิบดีอินโดนีเซีย คนที่ 2
ดำรงตำแหน่ง 12 มีนาคม พ.ศ. 2510 – 21 พฤษภาคม พ.ศ. 2541
ก่อนหน้า: ซูการ์โน
ถัดไป: บาคารุดดิน ยูซุฟ ฮาบีบี
 
ข้อมูลส่วนบุคคล
เกิด: 8 มิถุนายน พ.ศ. 2464 ยกยากาตา ดัตช์อีสต์อินดีส
เสียชีวิต: 27 มกราคม พ.ศ. 2551 (86 ปี) จาการ์ตา อินโดนีเซีย
ศาสนา: อิสลาม
พรรคการเมือง: พรรคโกลคาร์
คู่สมรส: ซิตี ฮาร์ตีนะห์
ลายมือชื่อ: 
ยศที่ได้รับการแต่งตั้ง
สังกัด: กองทัพบก
ประจำการ: 1940–1974
ยศ: จอมพล (Jenderal Besar)
บังคับบัญชา: กองทัพบก กองบัญชาการกองทัพอินโดนีเซีย

จอมพล ซูฮาร์โต (อินโดนีเซีย: Soeharto, Suharto) เป็นประธานาธิบดีคนที่ 2 ของประเทศอินโดนีเซีย และเป็นผู้ที่ดำรงตำแหน่งประธานาธิบดียาวนานที่สุดของประเทศเป็นเวลา 31 ปี โดยได้รับฉายาจากนานาชาติโดยเฉพาะประเทศโลกตะวันตกว่า "The Smiling General"
ก่อนที่จะดำรงตำแหน่งประธานาธิบดี ซูฮาร์โตเป็นผู้นำทางทหารในยุคที่อยู่ใต้การปกครองของ ญี่ปุ่นและฮอลันดา เรื่อยมาจนได้รับยศพลตรี
ซูฮาร์โตมีบทบาทมากจากเหตุการณ์ปราบปรามพรรคคอมมิวนิสต์อินโดนีเซีย ในการเคลื่อนไหวเมื่อวันที่ 30 กันยายน พ.ศ. 2508 จนได้ดำรงตำแหน่งประธานาธิบดีต่อจากซูการ์โนในปี พ.ศ. 2510 จนถึงวันที่ 21 พฤษภาคม พ.ศ. 2541 จึงได้ประกาศลาออกจากตำแหน่งหลังจากการเดินขบวนต่อต้านจากนักศึกษาและประชาชน
ภายใต้ยุคของเขาที่เรียกกันว่า "ยุคระเบียบใหม่" เขาสามารถสร้างรัฐบาลที่เข้มแข็งและใช้ระบบอำนาจรวมศูนย์ ทั้งยังสร้างเสถียรภาพทางการเมืองได้เป็นอย่างดีและมีนโยบายต่อต้านลัทธิคอมมิวนิสต์ ทำให้เขาได้รับการสนับสนุนจากโลกตะวันตกในช่วงสงครามเย็น ในสมัยของเขาช่วงต้นนั้นประเทศอินโดนิเซียเจริญรุ่งเรืองเป็นอย่างมากในด้านอุตสาหกรรม มีการเติบโตทางเศรษฐกิจแบบก้าวกระโดด และระดับการศึกษาที่ดีขึ้น อย่างไรก็ดี เขาได้ขึ้นชื่อว่าเป็นหนึ่งในบรรดานักการเมืองที่มีการคอร์รัปชันมากที่สุดในโลก ด้วยตัวเลขเงินที่คอร์รัปชันไปถึง 15-35 พันล้านดอลลาร์สหรัฐระหว่างที่เขายังดำรงตำแหน่งประธานาธิบดี
ชื่อ

ตามวัฒนธรรมของชาวชวา เขามีชื่อเพียงชื่อเดียว ส่วนชื่อในทางศาสนามีชื่อว่า "อัลฮะจีญ์ มุฮัมมัด ซูฮาร์โต" แต่ไม่ได้ใช้ในทางราชการแต่อย่างใด ส่วนชื่อซูฮาร์โตนั้นถอดสะกดเป็นอักษรโรมันตามระบบใหม่ของอินโดนิเซียว่า "Suharto" ก่อนหน้านั้นสะกดว่า "Soeharto" ตามอักขระวิธีของภาษาดัตช์ ซึ่งเขาชื่นชอบการทับศัพท์แบบดัตช์มากกว่า สื่อภาษาอังกฤษมักจะสะกดชื่อเขาเป็น "Suharto" ในขณะที่สื่อในประเทศอินโดนิเซียสะกดเป็น "Soeharto" ทั้งนี้ ชาวอินโดนิเซียจะจดจำเขาในนาม ปะก์ฮาร์โต (Pak Harto) และได้รับสมญานามว่า บิดาแห่งการพัฒนาอินโดนิเซีย อันเนื่องมาจากการบริหารประเทศและการดำเนินนโยบายของเขาในยุคระเบียบใหม่
ประวัติ

เขาเกิดเมื่อวันที่ 8 มิถุนายน พ.ศ. 2464 ในบ้านที่มีผนังไม้ไผ่สานแห่งหนึ่งในหมู่บ้านเกมุสุข ทางตะวันตกของจังหวัดยกยาการ์ตาซึ่งเป็นศูนย์กลางทางวัฒนธรรมของเกาะชวา เขาเป็นบุตรคนเดียวจากการแต่งงานครั้งที่สองของบิดาคือเคโตสูดิโร กับมารดาของเขาคือสุคิระห์ซึ่งเป็นคนในท้องถิ่นยกยาร์การ์ตาเอง และมีความเกี่ยวข้องกับสุลตานฮาเมงคุบูโวโนที่ 5
ห้าสัปดาห์หลังจากเขาเกิดมา มารดาของเขามีอาการทางประสาท ทำให้เขาอยู่ในความดูแลของบิดาและป้าของเขาคือโกโมดีร์โจ หลังจากนั้นบิดาและมารดาของเขาได้แยกทางกัน เมื่อซูฮาร์โตอายุได้ 3 ปี เขาได้ตามไปอยู่กับมารดาที่แต่งงานใหม่กับชาวนาในพื้นที่ เขาได้ช่วยมารดาและพ่อเลี้ยงของเขาทำเกษตรกรรม ต่อมาใน พ.ศ. 2472 บิดาของเขาก็พาไปอยู่กับน้องสาวต่างมารดาของเขาซึ่งแต่งงานกับปราวิโรวิฮาดิโจ เจ้าหน้าที่กรมเกษตรในเมืองวูรยานโตโรซึ่งเป็นพื้นที่ที่มีความแห้งแล้งกันดาร ซึ่งอยู่ใกล้กับเมืองโวโนกีรี ต่อมาได้ไม่นานพ่อเลี้ยงของเขาก็พาเขากลับไปหามารดาที่หมู่บ้านเกมุสุข ส่วนบิดาของเขาก็พาเขาย้ายกลับมาอยู่วูรยานโตโรอีกครั้งหนึ่ง
ซูฮาร์โตมีรูปร่างที่คล้ายกับบิดาของเขา ใน พ.ศ. 2474 เขาได้ย้ายไปอยู่โวโนกีรีเพื่อเข้าเรียนชั้นประถมศึกษา โดยอาศัยอยู่กับสุลาร์ดี ซึ่งเป็นบุตรของปราวิโรวิฮาดิโจ ต่อมาเขาได้อยู่กับฮาดิโจวิโจโน ผู้เป็นญาติทางฝั่งบิดาของเขา ขณะที่เขาอาศัยอยู่กับญาติ่งบิดานั้น เขาได้รู้จักกับดาร์จัตโม ดูคุน ซึ่งเป็นหมอผีในท้องถิ่น ทำให้ส่งผลต่อพฤติกรรมของเขาในเวลาต่อมาจนกระทั่งเขามาเป็นประธานาธิบดีในภายหลัง ด้วยเหตุที่ทางครอบครัวประสบปัญหาทางการเงินและไม่มีเงินที่จะชำระค่าธรรมเนียมการศึกษาให้กับเขา ทำให้เขากลับไปอาศัยอยู่กบบิดาที่เกมุสุขอีกครั้ง และเขาได้ศึกษาชั้นมัธยมศึกษาที่โรงเรียนมัธยมมูฮัมมาดียะห์ที่มีค่าธรรมเนียมการศึกษาน้อยกว่าจนจบการศึกษาใน พ.ศ. 2482
การอบรมเลี้ยงดูของครอบครัวเขาแตกต่างจากครอบครัวอื่นในประเทศที่สอนเกี่ยวกับความเป็นชาตินิยม โดยเฉพาะกับซูการ์โนซึ่งเป็นประธานาธิบดีคนแรกของประเทศอินโดนิเซีย ในชีวิตในวัยเด็กเขาไม่ได้สนใจทางการเมืองหรือความหวาดกลัวของลัทธิจักรวรรดินิยมตะวันตกเหมือนกับซูการ์โนและคนอื่นในแวดวงการทหารและการเมือง นอกจากนี้ ซูฮาร์โตไม่ได้สนิทหรือรู้จักกับโลกภายนอก เขาจึงไม่ได้สนใจศึกษาภาษาดัตช์หรือภาษาอื่นในแถบโลกตะวันตก จนกระทั่งเขาได้มาศึกษาภาษาดัตช์ในตอนที่เขาได้รับราชการในกองทัพเนเธอร์แลนด์ เมื่อ พ.ศ. 2484
แหล่งข้อมูลอื่น

| ก่อนหน้า |  | ซูฮาร์โต |  | ถัดไป |
| --- | --- | --- | --- | --- |
| ซูการ์โน |  |   ประธานาธิบดีแห่งอินโดนีเซีย  (12 มีนาคม พ.ศ. 2510 - 21 พฤษภาคม พ.ศ. 2541) |  | ยูซุฟ ฮาบิบี |
| ด ค กประธานาธิบดีอินโดนีเซีย |
| --- | --- | --- |
| ซูการ์โน • ซูฮาร์โต • บาคารุดดิน ยูซุฟ ฮาบีบี • อับดูร์ระฮ์มัน วาฮิด • เมกาวาตี ซูการ์โนปูตรี • ซูซีโล บัมบัง ยูโดโยโน •  โจโก วีโดโด •  ปราโบโว ซูบียันโต | ซูการ์โน • ซูฮาร์โต • บาคารุดดิน ยูซุฟ ฮาบีบี • อับดูร์ระฮ์มัน วาฮิด • เมกาวาตี ซูการ์โนปูตรี • ซูซีโล บัมบัง ยูโดโยโน •  โจโก วีโดโด •  ปราโบโว ซูบียันโต |  |